ประจำเดือนมาผิดปกติค่ะ ขาดไป 1 เดือน ตรวจแล้วไม่ท้อง ก็เลยไปซื้อยา ปรับฮอร์โมนทาน ประจำเดือนก็มาวันที่ 15 เดือน 3 มา 8 วัน พอประจำเดือนหมด ก็ซื้อยาคุมกินเดือนถัดมาประจำเดือนมา วันที่ 1 มา 14 วัน หลังจากนั้นรู้สึกว่ามันผิดปกติ เลย หยุดกิน มีอาการ มากมาย ปวดหัว เครียด หลังจากนั้นมีอะไรกับสามี ทุกวัน แต่หลังนอก จนมาถึงวันที่ 30 เลยตัดสินใจหลั่งใน
สวัสดีค่ะ ยาคุมกำเนิดจะมีประสิทธิภาพการป้องกันได้ดีหากทานอย่างต่อเนื่องถูกวิธี ผลข้างเคียงจากการใช้ยาคุมกำเนิด เช่น ปวดหัว คลื่นไส้ ประจำเดือนมาผิดปกติ น้ำหนักขึ้นการตั้งครรภ์เกิดขึ้นได้เมื่ออสุจิผสมกับไข่ของเพศหญิงหลั่งนอกเป็นหนึ่งในวิธีคุมกำเนิด อย่างไรก็ตาม ระหว่างมีเพศสัมพันธ์ ฝ่ายชายจะมีการหลั่งน้ำหล่อลื่นซึ่งอาจมีอสุจิปนออกมา จึงมีโอกาสการตั้งครรภ์ได้ค่ะ ส่วนการหลั่งในในขณะที่หยุดทานยาคุมกำเนิดแล้ว 2 สัปดาห์ ย่อมมีโอกาสตั้งครรภ์ได้คล้ายกับมีเพศสัมพันธ์โดยไม่ได้ป้องกันค่ะ หากประจำเดือนขาดไป 7 วัน ควรตรวจการตั้งครรภ์อีกนะคะ